
Melléklet: táblázat
MINDEN ÉRINTETT ÜGYFÉL

HATÁROZAT

A biztonságos és gazdaságos gyógyszer és gyógyászati segédeszköz-ellátás, valamint a gyógyszerforgalmazás általános szabályiról szóló 2006. évi XCVIII. törvény (továbbiakban: Gyftv.) 23. § (6) bekezdése és 24. § (2) bekezdése, illetve a 32/2004. (IV. 26). ESzCsM rendelet (továbbiakban: R.) 10. §, 10/A. §, és 10/B. § és 10/G. § alapján 2014. február 1-jén E024/110-2/2014 számon az R03AK 1,R03AK 3 és R03AK06 inhalációs 1 adag (minden jogcím) elnevezésű fix csoportba sorolt gyógyszerek támogatásának felülvizsgálatára hivatalból indított eljárásban a támogatott gyógyszerek támogatásának mértékét, kategóriáját, módszerét a mellékelt táblázatban foglaltak szerint
módosítom.

Jelen határozat jogerős és végrehajtható.
A határozat ellen fellebbezésnek nincs helye.

A határozat felülvizsgálatát – jogszabálysértésre történő hivatkozással – a határozat közlésétől számított harminc napon belül keresettel lehet kérni a Fővárosi Közigazgatási és Munkaügyi Bíróságtól. A keresetlevélben tárgyalás tartása kérhető. A keresetlevelet három példányban az Országos Egészségbiztosítási Pénztár Ártámogatási Főosztálynál (1139 Budapest, XIII. Váci út 73/A.) kell benyújtani, vagy ajánlott küldeményként postára adni.

A keresetlevél benyújtásának a döntés végrehajtására nincs halasztó hatálya, a bírósági felülvizsgálat kezdeményezésére jogosult azonban a keresetlevélben a döntés végrehajtásának felfüggesztését kérheti. 

A határozat bírósági felülvizsgálata iránti eljárás illetéke 30.000,- Ft, azaz harmincezer forint, melyet az eljárás megindításakor az eljárást kezdeményező iraton illetékbélyeggel, vagy átutalással kell megfizetni (átutalás esetén az illetékköteles iraton az állami adóhatóság igazolja az illetékkiszabásra történt benyújtást).

INDOKOLÁS
A Gyftv. 23. § (6) bekezdése alapján az Országos Egészségbiztosítási Pénztár a külön jogszabályban meghatározott szempontok szerint folyamatosan felülvizsgálja a támogatott gyógyszerek körét és a befogadott gyógyszer támogatásból való kizárása, támogatása mértékének módosítása érdekében hivatalból jár el.

A Gyftv. 24. § (1) bekezdése alapján az egészségbiztosítási szerv a gyógyszerek támogatási mértékét százalékosan (százalék alapja és kulcsa) vagy meghatározott (fix) összegben határozza meg.

A R. 10. § szerint „(1) A hatóanyag alapú és a terápiás fix csoportok képzése a Gyftv. 24. §-ának (2) bekezdésében foglaltak alapján folyamatosan történik. Az OEP az érvényes referencia árakat és készítményeket, valamint az adott fix csoportban szereplő készítmények érvényes árát és támogatását a Gyftv.-ben és e rendeletben foglaltak szerint honlapján közzéteszi.

(1a) Azon hatóanyag alapú fix csoportok esetén, amelyek az első fixesítési eljárást követően bármilyen jogcímen legalább 3 alkalommal már kialakításra kerültek, a fix csoportok képzésére a 10/A. § szerint félévente kerül sor.

(1b) Azon terápiás fix csoportok esetén, amelyek az első fixesítési eljárást követően legalább 3 alkalommal már kialakításra kerültek, a fix csoportok képzésére a 10/A. § szerint félévente kerül sor.

(2) Az OEP az (1a) bekezdésben foglaltakon túl minden más esetben - a (4)-(6) bekezdésben foglaltak alapján - minden naptári negyedévben kialakítja az adott fix csoportot.”

A R. 10/A. § (1) bekezdése szerint „Az OEP - a (2)-(5) bekezdésben foglaltak alapján - minden naptári félévben újraképzi az adott fixesítés kezdőnapjától számítva legalább egy éve már kialakításra került hatóanyag alapú és terápiás fix csoportokat, és meghatározza az április 1-jétől, és október 1-jétől fél éves időszakban érvényes preferált referencia ársávba tartozó készítmények körét.”

A R. 10/B. §-a alapján a több hatóanyagot is tartalmazó, fix csoportba vonható orális és inhalációs készítmények támogatását az OEP a 10. § vagy a 10/A. § szerinti eljárás keretében a 14. § (2) bekezdésben lévő szempontok alapján felülvizsgálja. A több hatóanyagot is tartalmazó, fix csoportba nem vonható orális és inhalációs készítmények támogatását az OEP a 10/A. §-ban szereplő eljárással egyidőben félévente a 14. § (2) bekezdés szempontjai alapján felülvizsgálja. Az OEP a több hatóanyagot is tartalmazó orális és inhalációs készítményeknek a 14. § (2) bekezdése szerint megállapított új támogatását a 10. § (4) bekezdése, illetve a 10/A. § (2) bekezdés szerinti közzététellel egyidőben teszi közzé.

2014. február 1. napján E024/110-2/2014 nyilvántartási számon hivatalból eljárás indult az R03AK 1, R03AK 3 és R03AK06 inhalációs 1 adag (minden jogcím) elnevezésű fix csoportba sorolt gyógyszerek támogatásának felülvizsgálatára.

Az R. 8. § (6) bekezdés b) pontja alapján a hatóanyag alapú fix csoportok esetén a referenciatermék státusz megszerzésének feltétele, hogy egyenértékűségét az illetékes hatóság megállapítsa. Tekintettel arra, hogy a rendelkezésemre álló dokumentumok (az érintett készítmények forgalomba hozatali engedélyei) és az illetékes hatóság által vezetett - az emberi alkalmazásra kerülő gyógyszerek forgalomba hozataláról szóló 52/2005. (XI. 18.) EüM rendelet 33. § (4) bekezdése szerinti, az egyenértékű és egymással helyettesíthető gyógyszerek – nyilvántartás összevetése alapján a referenciatermékké válás feltételének teljesülése az érintett hatóanyag alapú fix csoport esetén egyértelműen nem volt megállapítható, az eljárást 2014. február 13-i végzésemben a közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) 32. § (1) bekezdése alapján felfüggesztettem. A felfüggesztés alkalmával az ügyfeleket tájékoztattam, hogy az eljárás a GYEMSZI hivatalos állásfoglalásának beérkezését követően folytatódik, és a felfüggesztés megszűnésekor a Ket. 32. § (8) bekezdése szerint minden határidő – az ügyintézési határidő kivételével – újra kezdődik.
A gyógyszerek egyenértékűségének és egymással történő helyettesíthetőségének megállapítása a hatályos jogszabályok alapján a Gyógyszerészeti és Egészségügyi Minőség- és Szervezetfejlesztési Intézet (GYEMSZI) hatásköre. A Gyógyszerészeti és Egészségügyi Minőség- és Szervezetfejlesztési Intézet tájékoztatása szerint „a Dimenio és a Seretide ill. a Thoreus készítmények egyenértékűek, de nem helyettesíthetők. Az egyenértékűség megadásának alapját az azonos hatóanyagtartalom, azonos indikáció, azonos gyógyszerforma és az összehasonlító gyógyszerészeti, farmakokinetikai és klinikai vizsgálatok képezték. Ugyanakkor a GYEMSZI-OGYI – elfogadva az Egészségügyi Szakmai Kollégium Tüdőgyógyászati Tagozatának azon véleményét, hogy az inhalációs eszköz megválasztása és helyes használatának oktatása a gyógyszert rendelő orvos feladata – a gyógyszertári helyettesítés lehetőségét gyógyszerbiztonsági szempontból felülvizsgálva a Dimenio készítményeket nem nyilvánította helyettesíthetőnek a másik két nevezett termékkel, ezért törölte a honlapján vezetett helyettesíthetőnek minősített készítmények listájáról.”

A GYEMSZI-OGYI állásfoglalásának beérkezését követően az eljárás felfüggesztésének megszüntetéséről döntöttem, az eljárás 2014. március 5. napjával folytatódott.

A Gyftv. 25. § (2) bekezdés b) pontja szerint abban az esetben, ha az egészségbiztosítási szerv a 23. § (6) bekezdése szerinti eljárását követően valamely gyógyszer, tápszer támogatási mértékének vagy összegének csökkentéséről dönt, a megváltozott összegű finanszírozás kezdőnapját a határozat meghozatalának napját követő naptári negyedév első napjában kell megállapítani. Az eljárásban érintett készítmények 2014. 07. 01-jével életbe lépő árait és támogatásait a mellékelt táblázatban találják.
Az eljárásban érintett gyógyszer fogyasztói árát a társadalombiztosítási támogatással rendelhető gyógyszerek kereskedelmi árréséről szóló 5/2007. (I. 24.) EüM rendelet alapján állapítottam meg.

A támogatási összeg meghatározásakor figyelembe vettem, hogy a R. 14. § (2) a) szerint az orális és inhalációs kombinációs készítmények támogatása nem haladhatja meg a termék hatáserősségéhez és kiszereléséhez legközelebb álló hatáserősségű és kiszerelésű, terápiásan megfelelő mennyiségű, azonos indikációval rendelkező monokomponensek támogatásának a monokomponens kombinációban lévő hatóanyagmennyiségére számított összegét, amennyiben mindegyik monokomponens támogatott, azzal hogy az inhalációs kombinációs készítmény esetén a kombinációs készítmény és a monokomponensek támogatási összege közötti különbséget a forgalombahozatali engedély jogosultja támogatás-volumen szerződés keretében is megtérítheti.

A készítmények hatóanyag alapú fix összegű támogatását a Gyftv. 28. § (1) ba) szerinti támogatási módszernek megfelelően, a 32/2004. (IV. 26.) ESzCsM rendelet 8. § megfelelő számítási módozattal állapítottam meg.

A készítmények terápiás fix összegű támogatását a Gyftv. 28. § (1) bb) szerinti terápiás fix elven működő támogatási módszernek megfelelően, a 32/2004. (IV. 26.) ESzCsM rendelet 9. § megfelelő számítási módozattal állapítottam meg.

A készítmények nominális támogatását a Gyftv. 28. § (1) a) szerinti százalékos támogatási módszernek megfelelően, a 32/2004. (IV. 26.) ESzCsM rendelet 6. § megfelelő számítási módozattal állapítottam meg.

Mindezek alapján a rendelkező részben foglaltak szerint határoztam.

Hatáskörömet és illetékességemet a Gyftv. 23. § (6) bekezdése és az egészségbiztosítási szervekről szóló 319/2010. (XII. 27.) Korm. rendelet 4.§ (1) bekezdés d) pontja és 6. § (2) bekezdésében állapítottam meg.

Jelen döntés meghozatala során, a hatáskörrel rendelkező dr. Sélleiné Márki Mária, az OEP főigazgatójának nevében jártam el. 

Jelen határozat a biztonságos és gazdaságos gyógyszer és gyógyászati segédeszköz-ellátás, valamint a gyógyszerforgalmazás általános szabályairól szóló 2006. évi XCVIII. törvény 23-24. §-án, 25. §-án, 28. §-án valamint 29. §-án, a törzskönyvezett gyógyszerek és a különleges táplálkozási igényt kielégítő tápszerek társadalombiztosítási támogatásba való befogadásának szempontjairól és a befogadás vagy támogatás megváltoztatásáról szóló 32/2004. (IV. 26.) ESzCsM rendelet 6. §-án, 8-10/G. §-án, illetve 14. § (2) a) pontján, a társadalombiztosítási támogatással rendelhető gyógyszerek kereskedelmi árréséről szóló 5/2007. (I. 24.) EüM rendeletben, az egészségbiztosítási szervekről szóló 319/2010. (XII. 27.) Korm. rendelet 4. § (1) bekezdés d) pontjában, a közigazgatási hatósági eljárás és szolgáltatás általános szabályairól szóló 2004. évi CXL. törvény 71. § (1) bekezdésében, a 72. § (1) bekezdésében, a 78. § (1) bekezdésében, 100. § (1) bekezdés a) pontjában, 109. § (1) és (3) bekezdésében, 110. §-ában, 127. § (1) bekezdés d) pontjában, 128. § (1) bekezdés c) pontjában, a polgári perrendtartásról szóló 1952. évi III. törvény 326. § (7) bekezdésében, a 330. § (2) bekezdésben, 338. § (1)-(4) valamint az illetékekről szóló 1990. évi XCIII. törvény 43. § (3) bekezdésében, a 74. §-ában, és a 74/A.§-ában foglaltakon alapul.

Budapest, 2014. április 16.









Bidló Judit s.k.








    főosztályvezető

A határozatot kapják:

1.) Az OEP honlapján keresztül hirdetményi úton valamennyi ügyfél

2.) Irattár

